[{"text_idx": "#000000", "text": "Antau\u0306veturo al Rotterdam mi kaj miaj familianoj vojag\u0302is lau\u0306 marborda linio en Jiangsu-provinco. Lianyungang, unu el la tieaj gravaj urboj, g\u0302uas apartan avantag\u0302on kaj en la 90-aj jaroj de la lasta jarcento la c\u0302ina registaro destinis g\u0302in kiel sudan starton de \"ligponto\" inter Azio kaj Eu\u0306ropo. Lau\u0306 la surtera ponto oni povas veturi al Rotterdam plej malproksime. Estas hazarde, ke mi vizitis ambau\u0306 urbojn. Estas fakte c\u0302. 8000 kilometroj inter Rotterdam kaj Lianyungang."}, {"text_idx": "#000001", "text": "Rotterdam estas la plej granda haveno en Eu\u0306ropo kaj la dua plej granda u\u0306rbo de Nederlando kun 570 000 log\u0302antoj."}, {"text_idx": "#000002", "text": "Kiel urbo Rotterdam aperis en 1228. En 1348 la malgranda fis\u0302istavilag\u0302o apud la rivero Rotte akiris urborajtojn. Jam en la 17a jarcento Rotterdam povis nomi sin la dua komercurbo de Nederlando. Sed en 1872 grande s\u0302ang\u0302ig\u0302is la urbo pro pretig\u0302o de la kanalo NieuweWaterweg (Nova akvovojo). Dum la lastaj cent jaroj Rotterdam evoluis de malgranda havenurbo de 750 hektaroj g\u0302is la plej granda marhaveno en la mondo kun areo de pli ol 10000 hektaroj."}, {"text_idx": "#000003", "text": "Post la dua mondmilito Rotterdam elkreskis ankau\u0306 al granda kaj grava industria kaj distribuocentro en Okcidenta Eu\u0306ropo. C\u0302iujare c\u0302. 32 000 mars\u0302ipoj atingas la havenon kun varoj de 250 milionoj da tunoj. 32% de c\u0302i tiu var-transs\u0302arg\u0302o konsistas el nafto, kiu estas prilaborata en industriaj regionoj de Rotterdam."}, {"text_idx": "#000004", "text": "En Rotterdam la metal-industrio ankau\u0306 okupas graven lokon. Rotterdam sukcese limigis la flankefikojn de industriigo kaj la medi-polucio."}, {"text_idx": "#000005", "text": "Krome Rotterdam estu nomata kiel urbo arta kaj kultura. En la urbo oni povas vidi domojn strangajn, kiuj esprimas arkitekturan spiriton kaj liberan imagpovon. Kompreneble la muzeoj kaj institutoj por postmodernaj konstruaj\u0302oj ankau\u0306 situas en Rotterdam, kie la arkitektoj internaciaj pristudas ekzemplojn. Sur la stratoj oni ofte vidas artaj\u0302ojn imagplenajn."}]